**Îngeri de pământ**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suntem îngeri de pământ

Căzuți în această

Lume...

Bucăți de hârtie

Continuu scrise.

Iar dintre toți acești

Îngeri te-am ales

Pe tine ca să-mi tulburi

Ochiul,

Înglobându-mi-l

În pleoapa ta,

Ca o mantie de cărbune

Aprins cu care să-mi

Stingi setea de tine.

Suntem îngeri de

Pământ-

Singuri în lumea în care

Toți se cred singurii

Singuri....

Iar privirea ne curmă distanțele

Pe care nu le putem

Parcurge,

Și ne târâm în țărâna

Groasă, răscolită de

Suflarea noastră,

Sfâșiați de neputință...

Și nu mai avem timp să

Fim oameni,

Căci păcatele ne

Sfarmă oasele,

Căci suntem doar

niște îngeri căzuți.

Iar acest pământ

Ne este raiul

demult pierdut.